Document ID: 31999R2697

KOMISSION ASETUS (EY) N:o 2697/1999,
annettu 17 päivänä joulukuuta 1999,
banaanien tuontitodistusten antamisesta tariffikiintiöiden ja perinteisten AKT-banaanien määrien mukaisesti vuoden 2000 ensimmäiseksi vuosineljännekseksi sekä uusien hakemusten jättämisestä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutettuna asetuksella (EY) N:o 1257/1999(2), ja erityisesti sen 20 artiklan,
sekä katsoo seuraavaa:
1) Komission asetuksessa (EY) N:o 2362/98(3), sellaisena kuin se on muutettuna asetuksella (EY) N:o 756/1999(4), annetaan yksityiskohtaiset säännöt asetuksen (ETY) N:o 404/93 soveltamisesta banaanien yhteisöön suuntautuvaa tuontia koskevan järjestelmän osalta.
2) Asetuksen (EY) N:o 2362/98 17 artiklassa säädetään, että jos määrät, joille tuontitodistuksia haetaan, ylittävät yhden tai useamman liitteessä I mainitun alkuperän osalta käytettävissä olevat määrät, on vahvistettava hakemuksiin sovellettava yhteinäinen vähennysprosenttiluku.
3) Tuonnin ohjeelliset määrät vahvistetaan tariffikiintiöiden ja AKT-banaanien perinteisten määrien mukaisesti vuoden 2000 ensimmäiseksi vuosineljännekseksi komission asetuksessa (EY) N:o 2268/1999(5). Kyseisessä asetuksessa määritellään myös todistusten antamista koskevat edellytykset vuoden 2000 ensimmäisen vuosineljänneksen osalta.
4) Jos määrät, joille todistuksia haetaan, ovat pienempiä kuin kyseiselle vuosineljännekselle vahvistetut ohjeelliset määrät tai eivät ylitä niitä huomattavasti, todistukset annetaan haetuille määrille. Tiettyjen alkuperien osalta haetut määrät kuitenkin ylittävät huomattavasti ohjeelliset määrät. Sen vuoksi on syytä vahvistaa kaikkiin tällaista alkuperää tai tällaisia alkuperiä koskeviin todistushakemuksiin sovellettavat vähennysprosentti.
5) Olisi määritettävä enimmäismäärä, jonka osalta todistushakemuksia voidaan vielä jättää asetuksen (EY) N:o 2362/98 18 artiklan mukaisesti, ottaen huomioon hakemusten jättämiselle asetetun määräajan päätyttyä hyväksytyt hakemukset ja käytettävissä olevat määrät.
6) Tämän asetuksen säännösten olisi tultava voimaan viipymättä, jotta todistukset voidaan antaa mahdollisimman pian.
7) Tässä asetuksessa säädetyt toimenpiteet ovat banaanin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 404/93 18 artiklassa mainituille tariffikiintiössä tuotaville banaaneille ja perinteisille AKT-banaaneille annetaan vuoden 2000 ensimmäiseksi vuosineljännekseksi tuontitodistuksia seuraavasti:
a) todistushakemuksessa ilmoitetulle määrälle, johon sovelletaan hakemuksissa ilmoitettujen alkuperäpaikkojen mukaan seuraavia vähennyskertoimia: Kolumbian osalta 0,6225, Costa Rican osalta 0,6864, Ecuadorin osalta 0,6421, ja muiden osalta 0,7466;
b) muiden kuin a alakohdassa mainittujen alkuperien osalta hakemuksessa mainitulle määrälle.
2 artikla
Määrät, joista tuontitodistushakemuksia voidaan vielä jättää vuoden 2000 ensimmäiseksi vuosineljännekseksi, vahvistetaan liitteessä.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä joulukuuta 1999.

Labels: 3
17
18